als_Latn dik_Latn sag_Latn
Presidenti i Napolit, Aurelio de Laurentis, ka folur dje për mediat në prag të ndeshjes që skuadra e tij do të luajë të enjten në Europa Ligë. “Në fillim ky turne nuk më ka pëlqyer shumë, por tani dua me çdo kusht që Napoli ta fitojë Europa Ligën. Dua një stadiujm plot, ndaj në ndeshjen europiane të radhës do të vendos çmime të ulta për biletat. Këtë vit kemi treguar se në Europë mund të përballemi denjësisht me ekipe të forta të kontinetit. Ndaj, nuk dua të heq dorë nga ky turne dhe dua që skuadra të jetë me mua, të luftojë fort për ta fituar këtë turne”, ka deklaruar dje De Laurentis. Nesër, skuadra e Napolit do të luajë ndaj Portos në fushën e këtij të fundit, një sfidë e vështirë. “Në takimin e fundit në kampionat skuadra e Portos realizoi 4 gola dhe është një rival shumë i fortë. Por edhe në bëjmë një lojë të bukur dhe me një mjeshtër si Benitez jam i sigurt se do të tregojmë edhe ne vlerat tona në këtë kompeticion. Trajneri është një minierë ari për ne, ndaj shpresoj të qëndrojë sa më gjatë dhe të na drejtojë drejt sukseseve të ndryshme”, deklaroi presidenti I Napolit, Aurelio de Laurentis.
De Laurentis: E dua Europa Ligën0
Share.
als_Latn srd_Latn eng_Latn